Aalborg-svømmeren Mie Ø. og hendes holdkammerater satte fredag en flot dansk rekord under kortbane VM i Istanbul.

I damernes indledende 4 x 100 medley-holdkap svømmede den danske kvartet sig ind på en flot samlet førsteplads i den danske rekordtid 3.53,10. Holdet slettede dermed en 10 år gammel dansk rekord og forbedrede tiden med knap 11 sekunder. På holdet var også Aalborg-svømmeren Mie Ø. Nielsen. Hun fik tiden 57,59. Fredag aften klokken 18 svømmes finalen, og der afgøres et, om svømmepigerne kommer hjem med en medalje. Mie Ø. Nielsen har allerede sikret sig en sølvmedalje under VM.